钦定古今图书集成/历象汇编/历法典/第070卷 > 图
## 钦定古今图书集成/历象汇编/历法典/第070卷 > 图

上言此二星有二纬皆从小轮生前纬业已解之今借第三章四图以明后纬之理图上小轮子午线恒于交线平行为上三星小轮纬行之枢此线上三星从本天与黄道为近为远又凡星在两交之中子午枢线之极皆在本道甲小

“轮心距大距处，子午枢线两极不能在本道上。”盖先
所定小轮面恒于黄道平行，则本轮于黄道两交中
处之外二点不能为平行，故子午线因以得小轮面
恒为黄道平行，必不能在本天之上。如甲心在本天
上，子向如南，午向如北。

“上三星，本道离黄道不多，则子午枢线两极，离本道
亦不多，故其差可不算。”乃金水二星，本道与黄道为
一面，而子午两枢离黄道有大纬数。若星在两交中
之处，子午两极不离黄道，金星若在交上，或南或北，
则离黄道为二度三分。若星距最远，即为一百三十
七度，则大离数为二度三十三分。水星在交上，而小
轮在枢线上九十度，距极远处得为一度三十分。其
大离数在一百一十二度，从极远起则为一度四十
八分。

系五星小轮或岁轮伏见轮之心，钉于本天面上。小
轮上下二半，繇枢线活动，如下半向南，则上半向北，
为纬之原。又以枢线之直角线，〈庚己线也三星图上为壬癸线〉为轴。
若子往本天左而北，则午往本天右而南，彼此相反。
二系如甲心在两交外及在交中处之外，或星在庚
子之中，如酉，则星有二纬之类。置庚在本道南，置子
在本道北，星在酉。因子庚午上半向南星，亦有南纬。
因庚子己下半向北星，亦有北纬。法曰：以两纬异类
数相减所馀，存为实数。

上所定数，皆从实测，乃《苐谷》及其门人所说，
以便算则。于表上用中分及纬限，其法与经度加减，
表中有中分、较分同类，不再译。〈以上原本历指卷二十二五纬之七。〉